**ПРОТОКОЛ № 2**

**от проведено интервю с кандидатите в процедурата по мобилност по чл. 81а от ЗДСл,**

**за длъжността „Главен секретар“**

**на Главна дирекция „Гражданска въздухоплавателна администрация“**

Днес 14.05.2019 г. в ГД ГВА, гр. София, ул. „Дякон Игнатий” № 9 се проведе заседание на комисията, назначена от Главния директор със Заповед № 45-01-223/25.04.2019 г. в състав:

**Председател**: Станимир Лешев – главен директор на ГД ГВА

 **Членове:** - Христо Щерионов – директор на дирекция ОАСВПТСПО;

 - Людмила Тренкова – началник на отдел МС;

 - Дима Кисьова – началник на отдел ПО;

 - Елиза Тодорова – главен експерт ЧР в отдел ФСДЧР.

Всеки един от членовете на комисията се запозна с длъжностната характеристика за длъжността Главен секретар на ГД ГВА, след което кандидатите бяха поканени в стая 405.

В определения час – 10:00 часа от допуснатите до интервюто 5 кандидата, които предварително бяха уведомени за деня, часа и мястото на провеждане на конкурса се явиха 5 кандидата.

В присъствието на всички участници бяха разяснени правилата на провеждане на интервюто. След това кандидатите бяха поканени на интервю по реда на подаване на документите за участие в процедурата, а именно:

1. Валентина Георгиева;

2. Юлиян Димитров;

3. Веселина Баева;

4. Симеон Стайков;

5. Габриела Томова.

На участниците бяха задавани еднакви въпроси относно задълженията на Главения секретар, дейността и структурата на ГД ГВА, основните нормативни документи касаещи ГД ГВА, притежаваният опит за планиране, организиране, координиране, контролиране на структури, управление на риска и други с цел определяне на стратегическата, лидерската и управленската компетентност, ориентацията към резултати, работа в екип, фокус към клиента и компетентност за преговори и убеждаване.

В резултат на проведените интервюта и представянето на допуснатите и явили се кандидати, комисията реши, чрез сключване на тристранно споразумение на основание чл. 81а, ал. 4 от ЗДСл, да назначи на длъжност „Главен секретар“ на Главна дирекция „Гражданска въздухоплавателна администрация“ - **Юлиян Димитров.** Той показа добра стратегическа компетентност, като представи своите познания за националните и организационните приоритети, които имат ключово значение за бъдещото развитие на ГД ГВА. Относно лидерската компетентност има голям опит в мотивиране и развиване на служителите за постигане на значими индивидуални и организационни цели. Относно управленската компетентност притежава много голям опит в планирането, организирането, координирането и контрола на дейности нужни за отличното изпълнение на индивидуалните и организационни цели. Във връзка с ориентацията към резултатите има голям стремеж към постигане на високи резултати в съответствие с поставените цели и изисквания. Отговаря на компетентността за преговори и убеждаване, като убедително представя своята позиция и изчерпателно се аргументира. Има много богат опит в управлението и участието в екипи, които ефективно работят за постигането на общата цел. Има фокус към клиента, като познава интересите и очакванията на вътрешните и външните потребители на услугите и дейностите, които ГД ГВА извършва. Г-н Димитров показа знания и умения, които са необходими за успешното изпълнение на длъжността.

С това дневният ред бе изчерпан и председателят закри заседанието в 12:00 часа.

**Подписи на членовете на комисията:**

***Председател на комисия:***

Станимир Лешев – главен директор на ГД ГВА

***Членове:***

- Христо Щерионов – директор на дирекция ОАСВПТСПО:

- Людмила Тренкова – началник на отдел МС:

 - Дима Кисьова – началник на отдел ПО:

 - Елиза Тодорова – главен експерт ЧР в отдел ФСДЧР: